III 86 



14. H. monoglypha Hufn. Tavle XI, Fig. 151. 



Forv. rødlig-brune, med mørkere og lysere Skygger. 

 En sort Rodstreg og desuden i Rodfeltet en sort Længde- 

 streg ved Randen. Tapmærket er forbundet med den 

 ydre Mellemlinie ved en sort Streg. Mellemlinierne lyse, 

 den indre dybt takket. Det skraa, ovale Ringmærke og 

 Nyremærket af Grundfarven, fint lystkantede med en fin 

 sort Kant udenom. Tapmærket mørkt. Bølgelinien lys, 

 med stor Dobbeltvinkel, udad med mørke Skygger og 

 indad med mørke Pilpletter. En lys Plet ved Spidsen og 

 en større saadan i det indre Sømfelt ved Randen. Bagv. 

 gullig-graa, med bred mørk Sømskygge og Midtplet. V. 

 2,2—2,4 Ctm. 



Ab. infuscåta White har Forv. ensfarvet sortebrune 

 med knap kendelig Tegning. 



Larven smudsig hvid til brunlig-graa, meget glin- 

 sende, med dobbelt, lysere Rygstribe, ved Siden deraf 

 udviskede, brune Skyggestriber og lyse Sidestriber, over 

 hvilke de hvide, sortkantede Aandehuller. Prikvorterne 

 sorte. Hoved, Nakke- og Endeskjold sortebrune, de to 

 første med lys Midtlinie. L. 5—6 Ctm. Paa Græs. 

 Puppen glinsende kastaniebrun, med en kegleformet, i 

 2 divergerende Spidser endende Cremaster. 



Meget almindelig. Af Abberrationen har Forf. taget 2 

 Stkr. i Valby. Juli— August, undertiden i Slutningen af Juni. 



15. H. abjécta Hb. Tavle XI, Fig. 152. 



Forv. graasorte, glinsende. Mellemlinierne utydelige, 

 svagt lyst udfyldte. I det indre Sømfelt sorte og hvide 

 Punkter paa Ribberne. Bølgelinien lys, med kort 

 Dobbeltvinkel og sorte Pilpletter indad. Nyre- og Ring- 

 mærket svagt lyst kantede, det første forneden med 2 

 hvide Prikker. Paa Kanten ved Spidsen 3 hvide Prikker. 

 Bagv. graalige, med bred mørk Søm. V. 1,9—2,1 Ctm. 



Ab. oblonga Hw., Tavle XI, Fig 153, som maaske 

 burde opfattes som Hovedformen, har en Plet ved Spid- 

 sen, Rod- og indre Sømfelt lyst graagule med mørke 

 Skygger, det første ved Kant og Rand, det sidste i Midten. 

 Nyre- og Ringmærket store, lyst graagule. Mellemlinierne 

 tydelige, Bølgelinien skarpt fremtrædende. 



